ΓΡΑΠΤΗ ΕΡΩΤΗΣΗ E-2626/00

υποβολή: Esko Seppnen (GUE/NGL) προς την Επιτροπή

(1 Αυγούστου 2000)

Θέμα: Ο ΠΟΕ και η δοκιμή καλλυντικών σε ζώα

Ποιά διαπραγματευτική στρατηγική προτίθεται ναιοθετήσει η ΕΕ σε ενδεχόμενες διαπραγματεύσεις στο πλαίσιο του ΠΟΕ σχετικά με την απαγόρευση της δοκιμής των καλλυντικών σε ζώα; Ποιά είναι η θέση της Επιτροπής όσον αφορά την πιθανότητα απαγόρευσης της εμπορίας στην ΕΕ των προϊόντων που έχουν δοκιμασθεί σε ζώα;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-2625/00 και E-2626/00

(6 Οκτωβρίου 2000)

Στις κατευθυντήριες γραμμές του Οργανισμού Οικονομικής Συνεργασίας και Ανάπτυξης (ΟΟΣΑ) για τον έλεγχο της τοξικότητας εκτίθενται λεπτομερώς μέθοδοι δοκιμών που είναι διεθνώς αποδεκτές και των οποίων η χρήση συνιστάται για την εγγύηση της ασφάλειας όλων των βιομηχανικών χημικών ουσιών (όπως τα φαρμακευτικά προϊόντα, τα φυτοφάρμακα, οι επικίνδυνες ουσίες και τα συστατικά καλλυντικών). Στόχος των εν λόγω κατευθυντήριων γραμμών είναι η αποφυγή του πολλαπλασιασμού των εγχώριων μεθόδων δοκιμών στις διάφορες χώρες καθώς και της επικάλυψης των δοκιμών. Η Κοινότηταποχρεούται να δέχεται τα αποτελέσματα δοκιμών σε ζώα οι οποίες πραγματοποιούνται σε τρίτες χώρες, βάσει της συμφωνίας αμοιβαίας αποδοχής δεδομένων. Συνεπώς, έστω και αν οι δοκιμές συστατικών καλλυντικών σε ζώα μπορεί να απαγορεύονται στην Κοινότητα, αν κάποιος θελήσει να διαθέσει στην κοινοτική αγορά καλλυντικά προϊόντα που περιέχουν συστατικά τα οποία έχουν δοκιμασθεί σε ζώα σε μια τρίτη χώρα και για τον καθορισμό των εγγενών ιδιοτήτων των οποίων έχουν εφαρμοσθεί οι καθιερωμένες κατευθυντήριες γραμμές του ΟΟΣΑ και ορθές εργαστηριακές πρακτικές, η Κοινότητα οφείλει να δεχθεί τα εν λόγω αποτελέσματα. Η απαγόρευση εμπορίας προϊόντων που έχουν δοκιμασθεί σε ζώα συνεπάγεται την επανάληψη των δοκιμών με τη χρησιμοποίηση εναλλακτικών μεθόδων, γεγονός που θα αποτελούσε εμπόδιο για τις εμπορικές συναλλαγές και θα μπορούσε να διακυβεύσει οποιοδήποτε όφελος θα προέκυπτε από την αποδεκτότητα των ευρωπαϊκών in vitro στοιχείων.

Ο ΟΟΣΑ άρχισε πρόσφατα διαπραγματεύσεις για την έκδοση κατευθυντήριων γραμμών σχετικά με τις μεθόδους in vitro που εγκρίνονται από την Κοινότητα. Ως εκ τούτου, η Επιτροπή θα συνεχίσει τη συνεργασία της με τον ΟΟΣΑ και θα επιδιώξει να επιτύχει τη ρυθμιστική αποδοχή, σε επίπεδο ΟΟΣΑ, των εναλλακτικών μεθόδων όσον αφορά τις δοκιμές σε ζώα οι οποίες έχουν ήδη εγκριθεί σε κοινοτικό επίπεδο. Στόχος είναι η εφαρμογή των μεθόδων αυτών μέσω της έγκρισης κατευθυντήριων γραμμών του ΟΟΣΑ, προκειμένου να διασφαλισθεί η αποτελεσματική προστασία των ζώων σε ευρύτερη κλίμακα.

Η Επιτροπή αναγνωρίζει τη σημασία σύναψης πολυμερών συμφωνιών όσον αφορά τα πρότυπα για την προστασία των ζώων. Τα πρότυπα αυτά, βασισμένα σε επιστημονικές γνώμες, διασφαλίζουν με τον καλύτερο τρόπο τη μη κατάχρηση των μέτρων προστασίας των ζώων για λόγους προστατευτισμού.

Σχετικά με τη δυνατότητα απαγόρευσης της εμπορίας εντός της Κοινότητας προϊόντων που έχουν δοκιμασθεί σε ζώα είτε τα προϊόντα αυτά παρασκευάζονται στην Κοινότητα, είτε εισάγονται από τρίτες χώρες , η Επιτροπή θεωρεί ότι η απαγόρευση των εισαγωγών προϊόντων με τη δικαιολογία ότι έχουν δοκιμασθεί σε ζώα, αντίκειται ενδεχομένως στους κανόνες του Παγκόσμιου Οργανισμού Εμπορίου (ΠΟΕ) (άρθρα III και XX

της Γενικής Συμφωνίας Δασμών και Εμπορίου (ΓΣΔΕ) 1994 και άρθρο 2 της Συμφωνίας για τους Τεχνικούς Φραγμούς στο Εμπόριο (TBT)). Οι κανόνες αυτοί απαγορεύουν τα μέτρα που καθιερώνουν διακρίσεις μεταξύ παρόμοιων προϊόντων. Σύμφωνα με τους κανόνες του ΠΟΕ, δενπάρχει διαφορά μεταξύ των καλλυντικών που δοκιμάζονται στα ζώα και αυτών που δοκιμάζονται in vitro, και ως εκ τούτου δενφίσταται λόγος που να δικαιολογεί τη μεταξύ τους διάκριση. Συνεπώς, μια γενική απαγόρευση εμπορίας ενδέχεται να οδηγήσει σε προστριβή, κυρίως με τις Ηνωμένες Πολιτείες και την Ιαπωνία.

Στα πλαίσια αυτά, η Επιτροπή εξέδωσε πρόταση(1) για οδηγία του Ευρωπαϊκού Κοινοβουλίου και του Συμβουλίου σχετικά με την τροποποίηση, για έβδομη φορά, της οδηγίας του Συμβουλίου 76/768/ΕΟΚ, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(2), η οποία θα έχει ως αποτέλεσμα τη μετατροπή της παρούσας απαγόρευσης εμπορίας σε απαγόρευση των δοκιμών σε ζώα εντός της Κοινότητας. Παράλληλα, η Επιτροπή θα καταβάλει κάθε προσπάθεια προκειμένου να ενθαρρύνει διεθνώς την εφαρμογή εναλλακτικών λύσεων όσον αφορά τις δοκιμές σε ζώα, τόσο στα πλαίσια διμερών συνομιλιών όσο και στα πλαίσια του ΟΟΣΑ.

(1) COM(2000)189 τελικό.

(2) ΕΕ L 262 της 27.9.1976.